Πλαγιάρι Θεσσαλονίκης

*Για οικισμό με το ίδιο όνομα δείτε: [[Πλαγιάρι Γιαννιτσών]]*

Το **Πλαγιάρι** είναι οικισμός του Δήμου Θέρμης στην Περιφερειακή Ενότητα Θεσσαλονίκης που βρίσκεται στην Περιφέρεια Κεντρικής Μακεδονίας, σύμφωνα με τη διοικητική μόνο διαίρεση της Ελλάδας όπως διαμορφώθηκε με το πρόγραμμα Καλλικράτης. Έδρα του δήμου είναι η Θέρμη. Βρίσκεται σε υψόμετρο 135 μέτρων. Σε ανάμνηση του Πλαγιαρίου της Ανατολικής Θράκης οι πρόσφυγες κάτοικοι που δημιούργησαν τον οικισμό τον ονόμασαν Πλαγιάρι.

## Γεωγραφία
Το Πλαγιάρι βρίσκεται 22 χιλιόμετρα. νότια από το κέντρο της Θεσσαλονίκης, συνορεύει με το Αεροδρόμιο "Μακεδονία" και εκτείνεται μέχρι τον Θερμαϊκό Κόλπο. Σύμφωνα με το σχέδιο Καλλικράτης, υπάγεται διοικητικά στον Δήμο Θέρμης και  κατά την Απογραφή του 2011 ο πραγματικός πληθυσμός του ανερχόταν σε 5.392 κατοίκους.

## Ιστορία
Κατά τη Βυζαντινή περίοδο, ονομάζονταν *Αγάθη*. Κατά την Οθωμανική κατάκτηση η Αγάθη ερήμωσε και συνοικίστηκε από μουσουλμάνους. Σε όλη τη διάρκεια της τουρκοκρατίας ήταν μουσουλμανικό χωριό με το όνομα *Ουζούν Αλί* και μετονομάστηκε σε Πλαγιάρι το 1926. Σε όλη τη διάρκεια της οθωμανικής κυριαρχίας ανήκε διοικητικά στο ναχιγιέ της Καλαμαριάς και φορολογικά στο χάσι του Λόγγου.

* Με το ΦΕΚ 152Α - 09/07/1918 Το *Ουζούν Αλί* προσαρτάται στην κοινότητα Ζουμπάτων.
* Με το ΦΕΚ 346Α - 04/10/1926 Ο οικισμός μετονομάζεται σε Πλαγιάρι.
* Με το ΦΕΚ 215Α - 17/07/1931 Ο οικισμός αποσπάται από την κοινότητα Τριλόφου και ορίζεται έδρα της κοινότητας Πλαγιαρίου.

Μετά την ανταλλαγή πληθυσμών, το 1922 εγκαταστάθηκαν στην περιοχή 36 οικογένειες από το Πλαγιάρι, το Σχολάρι και το Αγγελοχώρι της Ανατολικής Θράκης. Σε ανάμνηση του Πλαγιαρίου της Ανατολικής Θράκης οι πρόσφυγες κάτοικοι ονόμασαν τον καινούργιο οικισμό *Νέο Πλαγιάρι*.

* Με το ΦΕΚ 244Α - 04/12/1997 Ο οικισμός αποσπάται από την κοινότητα Πλαγιαρίου και προσαρτάται στο δήμο Μίκρας.
* Με το ΦΕΚ 87Α - 07/06/2010 Ο οικισμός αποσπάται από το Δήμο Μίκρας και προσαρτάται στο δήμο Θέρμης.

Τα τελευταία χρόνια, μετά το σεισμό του 1978, το Πλαγιάρι γνωρίζει μεγάλη οικιστική ανάπτυξη και ο πληθυσμός του αυξήθηκε ραγδαία.

## Αθλητικοί - πολιτιστικοί σύλλογοι
**Ατρόμητος Πλαγιαρίου** - **Έτος Ίδρύσεως 1952 - Ποδόσφαιρο**

Ιδρυτικά μέλη ήταν :

# Θεόδωρος Γαλατιανός
# Αργύρης Χατζηλαμπρινός
# Αργύρης Μπάρμπας
# Θεόδωρος Δεληνικόλας (Τσανακαλιώτης)
# Τριαντάφυλλος Μπουσμπουράνος

**Ορφέας Πλαγιαρίου - Έτος Ιδρύσεως 1988 - Πολιτιστικές Δράσεις**

Η ανάγκη της τοπικής κοινωνίας για την ανάδειξη της Πολιτιστικής Ιστορίας, δημιούργησε τον Ορφέα Πλαγιαρίου. Ο σύλλογος με δράσεις όπως: Χορευτικό τμήμα γυναικών, latin τμήμα παίδων & ενηλίκων.

**Αστέρας Πλαγιαρίου - Έτος Ιδρύσεως 2010 - Καλαθοσφαίριση**

O Αθλητικός Μορφωτικός Σύλλογος ΑΣΤΕΡΑΣ ΠΛΑΓΙΑΡΙΟΥ ιδρύθηκε το 2010 υλοποιώντας τη κοινή επιθυμία των 2 υπευθύνων προπονητών της Ακαδημίας, Μοσχούλα Γιώργου και Μουρατίδη Λευτέρη, μετά από 8 και 10 χρόνια αντίστοιχα που εργάζονταν ως υπεύθυνοι ακαδημιών σε 2 ομάδες της Ανατολικής Θεσσαλονίκης.

## Αστική συγκοινωνία
Το Πλαγιάρι είναι μια περιοχή που έχει καλή συγκοινωνιακή σύνδεση με τη Θεσσαλονίκη, μέσω της γραμμής 69 του ΟΑΣΘ, η οποία εκτελείται από τα ΚΤΕΛ. Η εύκολη πρόσβαση στο ΙΚΕΑ και οι επιπλέον γραμμές 2Κ και 3Κ διευκολύνουν τις μετακινήσεις προς το κέντρο της πόλης. Η express γραμμή 1X, που συνδέει το ΙΚΕΑ με το αεροδρόμιο, προσφέρει γρήγορη και άμεση μεταφορά, κάτι που είναι ιδιαίτερα χρήσιμο για τους επιβάτες που ταξιδεύουν. Αυτές οι συγκοινωνιακές επιλογές ενισχύουν την προσβασιμότητα της περιοχής και διευκολύνουν την καθημερινότητα των κατοίκων και των επισκεπτών.

## Απογραφές πληθυσμού
Η πορεία του πληθυσμού, μετά τον Β΄ Παγκόσμιο Πόλεμο, σύμφωνα με τις απογραφές είναι:

## Παραπομπές


Κατηγορία:Δήμος Θέρμης
Κατηγορία:Κωμοπόλεις της περιφερειακής ενότητας Θεσσαλονίκης